**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2014

**o zrušení Správy štátnych hmotných rezerv Slovenskej republiky a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**§ 1**

Zrušuje sa Správa štátnych hmotných rezerv Slovenskej republiky (ďalej len „správa rezerv“).

Dňom zrušenia správy rezerv prechádza všetok majetok správy rezerv na štát.

Dňom zrušenia správy rezerv vstupuje štát do všetkých práv a povinností správy rezerv vyplývajúcich z právnych vzťahov, vrátane pracovnoprávnych vzťahov, ktorých účastníkom bola správa rezerv.

**§ 2**

Pôsobnosť správy rezerv prechádza na Ministerstvo hospodárstva Slovenskej republiky (ďalej len „ministerstvo“).

Majetok, ktorý prešiel na štát podľa § 1 ods. 2, je v správe ministerstva.

V právnych vzťahoch, do ktorých vstúpil štát podľa § 1 ods. 3, koná v mene štátu ministerstvo.

**§ 3**

O odovzdaní a prevzatí majetku, ktorý prechádza na štát podľa § 1 ods. 2 sa spíše protokol podpísaný predsedom správy rezerv a ministrom hospodárstva Slovenskej republiky, ktorého súčasťou je súpis tohto majetku. Pri nehnuteľnostiach, ktoré sa zapisujú do katastra nehnuteľností, obsahuje protokol aj údaje nevyhnutné pre zápis do katastra nehnuteľností podľa osobitných predpisov[[1]](#footnote-2)).

**§ 4**

Finančné prostriedky správy rezerv sú vedené na osobitných účtoch ministerstva[[2]](#footnote-3)).

**§ 5**

Kde sa v iných právnych predpisoch používa pojem „Správa štátnych hmotných rezerv Slovenskej republiky“ v príslušných gramatických tvaroch, rozumie sa tým „Ministerstvo hospodárstva Slovenskej republiky“ v príslušnom gramatickom tvare.

**Čl. II**

Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z., zákona č. 583/2008 Z. z., zákona č. 70/2009 Z. z., zákona č. 165/2009 Z. z., zákona č. 400/2009 Z. z., zákona č. 403/2009 Z. z., zákona č. 505/2009 Z. z., zákona č. 557/2009 Z. z., zákona č. 570/2009 Z. z., zákona č. 37/2010 Z. z., zákona č. 372/2010 Z. z., zákona č. 403/2010 Z. z., zákona č. 547/2010 Z. z., zákona č. 392/2011 Z. z., zákona č. 287/2012 Z. z., zákona č. 60/2013Z. z., zákona č. 311/2013 Z. z. a zákona č. 313/2013 Z. z. sa mení a dopĺňa takto:

V § 6 sa v písmene n) na konci bodka nahrádza čiarkou a dopĺňa sa písmeno o), ktoré znie:

„o) pre štátne hmotné rezervy a pre koordináciu a metodické usmerňovanie opatrení na riešenie stavu ropnej núdze.“.

§ 33 vrátane nadpisu sa vypúšťa.

**Čl. III**

Zákon č. 372/2012 Z. z. o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov v znení zákona č. 218/2013 Z. z. sa mení a dopĺňa takto:

V § 1 ods. 1 písm. b) sa slová „Správy štátnych hmotných rezerv“ nahrádzajú slovami „Ministerstva hospodárstva“ a slová „Správa rezerv“ sa nahrádzajú slovom „ministerstvo“.

Poznámka pod čiarou k odkazu č. 1) znie:

„1) § 6 písm. o) zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.“.

Slová „Správa rezerv“ v príslušných gramatických tvaroch sa nahrádzajú slovom „ministerstvo“ v príslušných gramatických tvaroch v celom zákone.

**Čl. IV**

Tento zákon nadobúda účinnosť 1.1.2015.

1. )Zákon č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov. [↑](#footnote-ref-2)
2. ) § 27 ods. 2 zákona č. 372/2012 Z. z. o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. [↑](#footnote-ref-3)